CELEX: 31993D0467
Language: el
Date: 1993-07-19 00:00:00
Title: 93/467/ΕΟΚ: Απόφαση της Επιτροπής της 19ης Ιουλίου 1993 που επιτρέπει στα κράτη μέλη να παρεκκλίνουν από ορισμένες διατάξεις της οδηγίας 77/93/ΕΟΚ του Συμβουλίου όσον αφορά τους μη αποφλοιωμένους κορμούς βελανιδιάς (Quercus L) καταγωγής Καναδά ή Ηνωμένων Πολιτειών Αμερικής

Avis juridique important

|

31993D0467

93/467/ΕΟΚ: Απόφαση της Επιτροπής της 19ης Ιουλίου 1993 που επιτρέπει στα κράτη μέλη να παρεκκλίνουν από ορισμένες διατάξεις της οδηγίας 77/93/ΕΟΚ του Συμβουλίου όσον αφορά τους μη αποφλοιωμένους κορμούς βελανιδιάς (Quercus L) καταγωγής Καναδά ή Ηνωμένων Πολιτειών Αμερικής  

Επίσημη Εφημερίδα αριθ. L 217 της 27/08/1993 σ. 0049 - 0053

ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Ιουλίου 1993 που επιτρέπει στα κράτη μέλη να παρεκκλίνουν από ορισμένες διατάξεις της οδηγίας 77/93/ΕΟΚ του Συμβουλίου όσον αφορά τους μη αποφλοιωμένους κορμούς βελανιδιάς (Quercus L.) καταγωγής Καναδά ή Ηνωμένων  Πολιτειών Αμερικής(93/467/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 77/93/ΕΟΚ του Συμβουλίου της 21ης Δεκεμβρίου 1976 περί των μέτρων προστασίας κατά την εισαγωγή στα κράτη μέλη οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), όπως  τροποποιήθηκε τελευταία από την οδηγία 93/19/ΕΟΚ (2), και ιδίως το άρθρο 14 παράγραφος 3,  τις αιτήσεις που υπέβαλαν το Βέλγιο, η Δανία, η Ελλάδα, η Γερμανία, η Ισπανία, η Γαλλία, η Ιταλία, το Λουξεμβούργο, η Πορτογαλία και οι Κάτω Χώρες,  Εκτιμώντας:  ότι, σύμφωνα με τις διατάξεις της οδηγίας 77/93/ΕΟΚ, οι μη αποφλοιωμένοι κορμοί βελανιδιάς (Quercus L.), καταγωγής Καναδά ή Ηνωμένων Πολιτειών Αμερικής, δεν μπορούν καταρχήν να εισάγονται στην Κοινότητα λόγω του κινδύνου εισαγωγής του Ceratocystis  fagacearum (Bretz) Hunt., του αιτίου που προκαλεί μαρασμό της βελανιδιάς- ότι η Επιτροπή έχει καταλήξει, με βάση τις πληροφορίες που έχει μέχρι στιγμής στη διάθεσή της, ότι, όσον αφορά τον Καναδά και τις Ηνωμένες Πολιτείες Αμερικής, ο κίνδυνος εξάπλωσης του Ceratocystis fagacearum (Bretz) Hunt αποτρέπεται αρκεί να πληρούνται  ορισμένες ειδικές τεχνικές προϋποθέσεις- ότι, ωστόσο, εποχιακές εγκαταστάσεις διακίνησης για ξυλεία βελανιδιάς που ανήκει στην ομάδα της λευκής βελανιδιάς δικαιολογούνται μόνο σε εκείνα τα μέρη της Κοινότητας όπου ενδεχόμενοι φορείς του Ceratocystis fagacearum (Bretz) Hunt αναπτύσσουν μικρή ή  καθόλου δραστηριότητα κατά τη διάρκεια του χειμώνα, δηλαδή σε περιοχές βορείως του 45ου παραλλήλου- ότι η Επιτροπή θα εξασφαλίσει ότι ο Καναδάς και οι Ηνωμένες Πολιτείες Αμερικής θέτουν στη διάθεσή της όλα τα τεχνικά στοιχεία που είναι αναγκαία για τον έλεγχο της λειτουργίας των προστατευτικών μέτρων που απαιτούνται στα πλαίσια των προαναφερόμενων  τεχνικών προϋποθέσεων- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Φυτοϋγειονομικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Επιτρέπεται στα κράτη μέλη να προβλέπουν, από 1ης Ιουνίου 1993 και υπό τις προϋποθέσεις που ορίζονται στην παράγραφο 2, παρεκκλίσεις από το άρθρο 5 παράγραφος 1 και την τρίτη περίπτωση του άρθρου 12 παράγραφος 1 στοιχείο α) της οδηγίας  77/93/ΕΟΚ, όσον αφορά τις απαιτήσεις που αναφέρονται στο παράρτημα IV, μέρος Α, τμήμα Ι, σημείο 3 για μη αποφλοιωμένους κορμούς βελανιδιάς (Quercus L.). καταγωγής Καναδά ή Ηνωμένων Πολιτειών Αμερικής.  2. Πρέπει να πληρούνται οι ακόλουθοι όροι:  α) κάθε κορμός πρέπει:  i) όταν κατάγεται από τον Καναδά, είτε - να απολυμαίνεται με υποκαπνισμό και να αναγνωρίζεται σύμφωνα με τις διατάξεις του παραρτήματος Ι ή - να χαρακτηρίζεται στον τόπο καταγωγής και υπό την επίβλεψη των υπαλλήλων του "Agriculture Canada", με σήμα που δηλώνει την καναδική καταγωγή του κορμού και έχει εγκριθεί από τον "Agriculture Canada"- ii) όταν κατάγεται από τις Ηνωμένες Πολιτείες Αμερικής να απολυμαίνεται με υποκαπνισμό και να αναγνωρίζεται σύμφωνα με τις διατάξεις του παραρτήματος Ι- στην περίπτωση των κορμών καταγωγής Ηνωμένων Πολιτειών της Αμερικής που αποστέλλονται όμως μέσω καναδικών λιμένων αποστολής, όλα τα μέτρα που πρέπει να λαμβάνονται στα πλαίσια του παραρτήματος Ι από τον επίσημο οργανισμό φυτοπροστασίας, ή ένα μέρος  αυτών, μπορούν να εκτελούνται από τον "Agriculture Canada"- β) με την επιφύλαξη των διατάξεων του άρθρου 2 στοιχείο γ), οι κορμοί μπορούν να εισάγονται στην Κοινότητα μόνον από τους ακόλουθους λιμένες εκφόρτωσης:  - Amsterdam,  - Antwerpen,  - Arhus,  - Bilbao,  - Bremen,  - Bremerhaven,  - Hamburg,  - Kobenhavn,  - Lauterborg,  - Le Havre,  - Lisboa,  - Livorno, - Marseille,  - Napoli,  - Nordenham,  - Πειραιάς,  - Porto,  - Ravenna,  - Rostock,  - Rotterdam,  - Salerno,  - Stralsund,  - Valencia,  - Wismar.  Μετά από γνωστοποίηση των ενδιαφερομένων κρατών μελών, μπορούν να γίνουν από την Επιτροπή αλλαγές στον κατάλογο των λιμένων εκφόρτωσης, μετά από διαβουλεύσεις με τα λοιπά κράτη μέλη- γ) οι επιθεωρήσεις που απαιτούνται σύμφωνα με το άρθρο 12 της οδηγίας 77/93/ΕΟΚ διενεργούνται από υπαλλήλους ειδικά καταρτισμένους ή εκπαιδευμένους για την εφαρμογή της παρούσας απόφασης με τη βοήθεια των εμπειρογνωμόνων στους οποίους αναφέρεται το  άρθρο 19α της οδηγίας 77/93/ΕΟΚ στα πλαίσια της οριζομένης διαδικασίας, είτε στα λιμάνια που αναφέρονται στο στοιχείο β) είτε στον πρώτο τόπο αποθήκευσης που αναφέρεται στο στοιχείο ε)- σε περίπτωση που ο λιμένας εκφόρτωσης και ο πρώτος τόπος  αποθήκευσης βρίσκονται σε διαφορετικά κράτη μέλη, οι όροι της πληροφόρησης που αφορά την άφιξη της αποστολής και τον τόπο διεξαγωγής των επιθεωρήσεων, καθορίζονται κατόπιν συμφωνίας μεταξύ των ενδιαφερομένων επίσημων οργανισμών που αναφέρονται στην εν  λόγω οδηγία των ενδιαφερομένων μελών- δ) οι επιθεωρήσεις που αναφέρονται στο στοιχείο γ) περιλαμβάνουν τουλάχιστον:  - προσεκτική εξέταση κάθε φυτοϋγειονομικού πιστοποιητικού,  - έλεγχο αναγνώρισης της ταυτότητας που συνίσταται στη σύγκριση της σήμανσης που φέρει κάθε κορμός και του αριθμού των κορμών με τις πληροφορίες που περιλαμβάνονται στο σχετικό φυτοϋγειονομικό πιστοποιητικό,  - δοκιμή χρωστικής αντίδρασης υποκαπνισμού, όπως καθορίζεται στο παράρτημα ΙΙ, επί επαρκούς αριθμού κορμών που επιλέγονται διεγματοληπτικά από κάθε αποστολή.  Όταν κατά τις επιθεωρήσεις που αναφέρονται στο στοιχείο γ) δεν πιστοποιείται πλήρως η τήρηση των όρων του στοιχείου α), η αποστολή στο σύνολό της δεν γίνεται δεκτή και απομακρύνεται από την Κοινότητα. Οι αρμόδιοι επίσημοι οργανισμοί των κρατών μελών και  η Επιτροπή ενημερώνονται αμέσως με τέλεφαξ για τις λεπτομέρειες της εν λόγω αποστολής- ε) οι κορμοί αποθηκεύνονται μόνο σε τόπους που έχουν ανακοινωθεί και εγκριθεί από τους προαναφερόμενους επίσημους οργανισμούς και οι οποίοι διαθέτουν κατάλληλες και εγκεκριμένες εγκαταστάσεις για υγρή αποθήκευση, διαθέσιμες τουλάχιστον για την περίοδο  που καθορίζεται στο στοιχείο στ)- στ) οι κορμοί διατηρούνται σε συνθήκες συνεχούς υγρής αποθήκευσης, από την εποχή που αρχίζουν να ανθίζουν οι βελανιδιές των γειτονικών δασών- ζ) τα γειτονικά δάση βελανιδιάς επιθεωρούνται τακτικά και κατά τον κατάλληλο χρόνο από τους προαναφερόμενους επίσημους οργανισμούς για την ανίχνευση συμπτωμάτων του Ceratocystis fagacearum (Bretz) Hunt. Στην περίπτωση που βρεθούν συμπτώματα που  ενδέχεται να οφείλονται στον Ceratocystis fagacearum (Bretz) Hunt διεξάγεται περαιτέρω επίσημος έλεγχος με κατάλληλες μεθόδους για να επιβεβαιωθεί η ύπαρξη αυτού του μύκητα- όταν η ύπαρξή του επιβεβαιωθεί, η Επιτροπή ενημερώνεται αμέσως σχετικά με  τέλεφαξ- η) η επεξεργασία των κορμών γίνεται μόνο σε εργοστάσια που έχουν κοινοποιηθεί και εγκριθεί από τους εν λόγω επίσημους οργανισμούς. Ο φλοιός και τα άλλα κατάλοιπα της επεξεργασίας καταστρέφονται αμέσως στον τόπο επεξεργασίας- θ) κορμοί που έχουν απολυμανθεί με υποκαπνισμό μπορεί να μην υπόκεινται στους όρους που αναφέρονται στο στοιχείο ε), όσον αφορά τις εγκαταστάσεις υγρής αποθήκευσης, και στα στοιχεία στ) και η) δεύτερη πρόταση- ι) πριν από την εισαγωγή, ο εισαγωγέας ενημερώνει εγκαίρως για κάθε περίπτωση εισαγωγής τους υπεύθυνους αρμόδιους οργανισμούς του κράτους μέλους του προβλεπόμενου πρώτου τόπου αποθήκευσης, αναφέροντας:  - την ποσότητα των κορμών,  - τη χώρα καταγωγής,  - τον λιμένα αποστολής,  - τον ή τους λιμένες εκφόρτωσης,  - τον τόπο ή τους τόπους αποθήκευσης,  - τον τόπο ή τους τόπους στους οποίους θα γίνει η επεξεργασία- κ) ο εισαγωγέας ενημερώνεται επισήμως, προ της εισαγωγής, για τους όρους που αναφέρονται στην παρούσα απόφαση- αντίγραφα των προαναφερομένων ενημερωτικών εγγράφων αποστέλλονται επισήμως στις επίσημες αρχές που είναι αρμόδιες για τον λιμένα εκφόρτωσης.  Άρθρο 2  Τα κράτη μέλη, εκτός της Ελλάδας, Ισπανίας, Πορτογαλίας και Ιταλίας, μπορούν να εξαιρούν από τον όρο απολύμανσης με υποκαπνισμό που αναφέρεται στο άρθρο 1 παράγραφος 2 στοιχείο α) τους κορμούς του είδους Quercus που ανήκει στην ομάδα της λευκής  βελανιδιάς υπό την προϋπόθεση ότι πληρούνται οι κάτωθι όροι:  α) οι αποστολείς περιέχουν αποκλειστικά κορμούς που ανήκουν στην ομάδα της λευκής βελανιδιάς και η ταυτότητα των κορμών αναγνωρίζεται σύμφωνα με τις διατάξεις που περιλαμβάνονται στο παράρτημα ΙΙΙ- β) οι κορμοί αναχωρούν από τους λιμένες αποστολής το νωρίτερο στις 15 Οκτωβρίου και φθάνουν στους λιμένες εκφόρτωσης το αργότερο στις 30 Απριλίου με την προϋπόθεση ότι η υγρή αποθήκευση που αναφέρεται στο άρθρο 1 παράγραφος 2 στοιχείο στ) διασφαλίζεται  μέχρι την τελευταία ημέρα το αργότερο, με την επιφύλαξη ορισμένων αποκκλίσεων που μπορεί να προβλέπονται από τον οργανισμό προστασίας των φυτών του σχετικού κράτους μέλους για λόγους απρόβλεπτων καθυστερήσεων στην άφιξη- γ) οι κορμοί δεν επιτρέπεται να εισαχθούν σε περιοχές ή μέσω περιοχών νοτίως του 45ου παραλλήλου- ωστόσο, η Μασσαλία, μπορεί να χρησιμοποιηθεί ως λιμάνι εκφόρτωσης, με την προϋπόθεση ότι η αποστολή μεταφέρεται αμέσως σε περιοχές βορείως του 45ου  παραλλήλου- δ) οι επιθεωρήσεις που αναφέρονται στο άρθρο 1 παράγραφος 2 στοιχεία γ) και δ) περιλαμβάνουν, αντί για δοκιμή χρωστικής αντίδρασης υποκαπνισμού, δοκιμή αναγνώρισης κορμών βελανιδιάς, με χρωστική, όπως καθορίζεται στο παράρτημα ΙΙΙ, σε ποσοστό  τουλάχιστον 10 % κορμών που επιλέγονται δειγματοληπτικά από κάθε αποστολή.  Άρθρο 3  Η ισχύς της άδειας λήγει στις 31 Δεκεμβρίου 1994. Ανακαλείται εφόσον αποδειχθεί ότι οι όροι που τίθενται δεν επαρκούν για να εμποδίσουν την εισαγωγή του Ceratocystis fagacearum (Bretz) Hunt ή ότι οι προϋποθέσεις αυτές δεν τηρήθηκαν.  Άρθρο 4  Τα ενδιαφερόμενα κράτη μέλη κοινοποιούν στην Επιτροπή και τα λοιπά κράτη μέλη τις διατάξεις σύμφωνα με τις οποίες κάνουν χρήση της άδειας που χορηγείται στο άρθρο 1.  Άρθρο 5  Η παρούσα απόφαση απευθύνεται στα κράτη μέλη.  Βρυξέλλες, 19 Ιουλίου 1993.  Για την Επιτροπή Rene STEICHEN Μέλος της Επιτροπής (1) ΕΕ αριθ. L 26 της 31. 1. 1977, σ. 20.  (2) ΕΕ αριθ. L 96 της 22. 4. 1993, σ. 33.    ΠΑΡΑΡΤΗΜΑ I   ΔΙΑΤΑΞΕΙΣ ΟΣΟΝ ΑΦΟΡΑ ΤΗΝ ΑΠΟΛΥΜΑΝΣΗ ΜΕ ΥΠΟΚΑΠΝΙΣΜΟ ΚΑΙ ΤΗ ΣΧΕΤΙΚΗ ΑΝΑΓΝΩΡΙΣΗ  1. Οι κορμοί στοιβάζονται και σκεπάζονται με μουσαμά έτσι ώστε να μένει ελεύθερο διάστημα μεταξύ των ξύλων για να μπορεί να κυκλοφορεί το αέριο.  2. Ο σωρός απολυμαίνεται με καθαρό μεθυλικό βρωμίδιο σε ελάχιστο ποσοστό 240 gr/m3 του όγκου του σωρού, για 72 ώρες και σε αρχική θερμοκρασία που διατηρείται τουλάχιστον στους + 5 oC για τους κορμούς και πληροί οποιαδήποτε προϋπόθεση θέτει ο επίσημος  οργανισμός προστασίας φυτών είτε του Καναδά (δηλαδή "Agriculture Canada") ή των Ηνωμένων Πολιτειών της Αμερικής (δηλαδή "Animal and Plant Health Inspection Service" - APHIS, Υπηρεσία Επιθεώρησης της υγείας των ζώων και φυτών). Μετά από 24 ώρες  κατεργασίας, προστίθεται αέριο για να επιτευχθεί πάλι η προαναφερθείσα συγκέντρωση. Η θερμοκρασία των κορμών διατηρείται τουλάχιστον σε + 3 oC κατά τη διάρκεια της διαδικασίας. Μπορεί να αποφασισθεί, βάσει επιστημονικών στοιχείων και σύμφωνα με τη  διαδικασία που προβλέπεται στο άρθρο 16 της οδηγίας 77/93/ΕΟΚ, ότι χρησιμοποιούνται ή ότι μπορούν να χρησιμοποιηθούν άλλες μέθοδοι υποκαπνισμού.  3. Η διαδικασία απολύμανσης που περιγράφεται στα σημεία 1 και 2 πραγματοποιείται σε επίσημα εξουσιοδοτημένα εργοστάσια απολύμανσης, που χρησιμοποιούν τις ενδεδειγμένες εγκαταστάσεις απολύμανσης και διαθέτουν ειδικευμένο προσωπικό του απαιτούμενου  επιπέδου.  Τα εργοστάσια λαμβάνουν λεπτομερείς πληροφορίες σχετικά με τις διαδικασίες που απαιτούνται για την απολύμανση των κορμών με υποκαπνισμό.  Οι κατάλογοι των εξουσιοδοτημένων εργοστασίων απολύμανσης και οι σχετικές αλλαγές ανακοινώνονται στην Επιτροπή. Η Επιτροπή διατηρεί το δικαίωμα να δηλώσει ότι μεμονωμένα εξουσιοδοτημένα εργοστάσια απολύμανσης δεν είναι πλέον αποδεκτά για το σκοπό της  παρούσας απόφασης.  Ο τόπος όπου τα εξουσιοδοτημένα εργοστάσια αναλαμβάνουν τις διαδικασίες απολύμανσης βρίσκεται, κατά προτίμηση, στα λιμάνια φόρτωσης προς την Κοινότητα- ωστόσο, μπορεί να εγκριθεί από τον αρμόδιο επίσημο οργανισμό φυτοπροστασίας και ο τόπος που έχει  επιλεγεί και βρίσκεται στην ενδοχώρα.  4. Ένα αναγνωριστικό για την απολύμανση της παρτίδας σήμα (αριθμοί ή/και γράμματα) τίθεται στη βάση κάθε κορμού του σωρού που υποβάλλεται στη διαδικασία απολύμανσης κατά τρόπο ώστε να μην είναι δυνατό να αφαιρεθεί. Το αναγνωριστικό σήμα για την  απολύμανση της παρτίδας προορίζεται για το φορτωτή. Δεν πρέπει να έχει χρησιμοποιηθεί για κορμούς άλλων παρτίδων. Τα αναγνωριστικά σήματα καταγράφονται από τα εξουσιοδοτημένα εργοστάσια απολύμανσης με υποκαπνισμό.  5. Η επί μέρους διαδικασία απολύμανσης με υποκαπνισμό περιλαμβανομένης και της σήμανσης που αναφέρεται στο σημείο 4 ελέγχεται συστηματικά και άμεσα από υπαλλήλους του σχετικού επίσημου οργανισμού φυτοπροστασίας ή από συνεργαζόμενους κρατικούς ή  δημοτικούς υπαλλήλους, στον τόπο όπου πραγματοποιήθηκε ο υποκαπνισμός, με τρόπο που να εγγυάται την τήρηση των προϋποθέσεων που προβλέπονται στα σημεία 1, 2, 3 και 4.  6. Το επίσημο φυτοϋγειονομικό πιστοποιητικό που απαιτείται σύμφωνα με το άρθρο 12 παράγραφος 1 στοιχείο β) της οδηγίας 77/93/ΕΟΚ εκδίδεται από το σχετικό επίσημο οργανισμό προστασίας φυτών μετά από την περάτωση της διαδικασίας απολύμανσης και βασίζεται  στις ενέργειες που περιλαμβάνονται στο σημείο 5 και η εξέταση γίνεται σύμφωνα με το άρθρο 6 της εν λόγω οδηγίας σχετικά με τους όρους που προβλέπονται στο άρθρο 6 παράγραφος 1 στοιχείο α) της οδηγίας αυτής και στο παρόν παράρτημα.  7. Το εν λόγω πιστοποιητικό αναφέρει το βοτανολογικό όνομα του γένους ή του είδους, τον αριθμό των κορμών που περιλαμβάνει η αποστολή και τα σήματα αναγνώρισης του κορμού ή της απολυμασμένης με υποκαπνισμό παρτίδας, που αναφέρονται στο σημείο 4, με την  επιφύλαξη των απαιτουμένων πληροφοριών στο τμήμα που αφορά τις εργασίες απομάκρυνσης εντόμων και παρασίτων ή/και απολύμανσης.  Σε κάθε περίπτωση το πιστοποιητικό περιλαμβάνει την ακόλουθη "συμπληρωματική δήλωση" "Βεβαιώνεται ότι οι κορμοί που φορτώθηκαν σύμφωνα με το παρόν πιστοποιητικό, απολυμάνθηκαν με υποκαπνισμό από .................... (εξουσιοδοτημένο εργαστήριο απολύμανσης), .................... στ .................... (τόπος απολύμανσης)  .................... σύμφωνα με τις διατάξεις του παραρτήματος Ι της απόφασης 93/467/ΕΟΚ της Επιτροπής."  ΠΑΡΑΡΤΗΜΑ II   ΔΙΑΤΑΞΕΙΣ ΣΧΕΤΙΚΕΣ ΜΕ ΤΗ ΔΟΚΙΜΗ ΧΡΩΣΤΙΚΗΣ ΑΝΤΙΔΡΑΣΗΣ ΥΠΟΚΑΠΝΙΣΜΟΥ  Η δοκιμή χρωστικής αντίδρασης υποκαπνισμού, που αναφέρεται στο άρθρο 1 παράγραφος 2 στοιχείο δ) τρίτη περίπτωση, πραγματοποιείται ως εξής:  Λαμβάνονται δείγματα από ολόκληρο το πάχος του κορμού ξύλου με περιστροφικό τρυπάνι, από σημεία όπου ο φλοιός είναι ανέπαφος, σε απόσταση τουλάχιστον ενός μέτρου από τις άκρες του κορμού και διαβρέχονται με διάλυμα, που μόλις έχει ετοιμασθεί (κατ'  ανώτατο όριο πριν από μία ημέρα), 1 % 2,3,5,-τρι-φαινυλ-2Η-χλωριδίου τετραζολίου (TTC) σε αποσταγμένο νερό. Τα δείγματα που δεν εμφανίζουν ερυθρό χρωματισμό μετά από διάβρεξη επί τρεις ημέρες θεωρούνται ότι έχουν απολυμανθεί καταλλήλως.   ΠΑΡΑΡΤΗΜΑ III   ΔΙΑΤΑΞΕΙΣ ΟΣΟΝ ΑΦΟΡΑ ΤΗΝ ΑΝΑΓΝΩΡΙΣΗ ΚΟΡΜΩΝ ΛΕΥΚΗΣ ΒΕΛΑΝΙΔΙΑΣ  1. Οι υπάλληλοι του σχετικού επίσημου οργανισμού προστασίας φυτών αναγνωρίζουν κάθε κορμό που ανήκει στην ομάδα της λευκής βελανιδιάς είτε με οπτική εξέταση, στο μέτρο του δυνατού, είτε με  δοκιμές αναγνώρισης κορμών λευκής βελανιδιάς με χρωστικές όπως ορίζεται στο σημείο 2. Η δοκιμή αναγνώρισης με χρωστικές εφαρμόζεται σε ποσοστό τουλάχιστον 10 % των κορμών ανά αποστολή.  2. Η δοκιμή αναγνώρισης κορμών λευκής βελανιδιάς με χρωστικές διεξάγεται με ψεκασμό ή βαφή με διάλυμα νιτρώδους νατρίου περιεκτικότητας 10 % σε καθαρή επιφάνεια διαμέτρου τουλάχιστον 5 cm καρδιάς ξύλου που έχει επιφανειακά ξηρανθεί. Η δοκιμή  αξιολογείται εντός 20 έως 60 λεπτών από την εφαρμογή του διαλύματος. Σε θερμοκρασία κάτω των   2,5 oC προστίθεται στο διάλυμα ως αντιψυκτικό αιθυλενογλυκόλη περιεκτικότητας 20 %. Δείγματα κορμών στα οποία το φυσικό χρώμα μετατρέπεται καταρχήν σε  φαιοκόκκινο και αργότερα σε γκρι μπλε έως μαύρο θεωρούνται ότι ανήκουν στην ομάδα της λευκής βελανιδιάς.  3. Κάθε κορμός σημαίνεται με τα αρχικά "WO" υπό την εποπτεία του σχετικού επίσημου οργανισμού προστασίας φυτών ή των συνεργαζομένων κρατικών ή δημοτικών υπαλλήλων.  4. Το επίσημο φυτοϋγειονομικό πιστοποιητικό που απαιτείται σύμφωνα με το άρθρο 12 παράγραφος 1 στοιχείο β) της οδηγίας 77/93/ΕΟΚ εκδίδεται από το σχετικό επίσημο οργανισμό προστασίας φυτών και βασίζεται στις ενέργειες που αναφέρονται στα σημεία 1, 2 και  3. Το εν λόγω πιστοποιητικό αναφέρει το βοτανολογικό όνομα του γένους ή του είδους και τον αριθμό των κορμών που περιλαμβάνει η αποστολή. Το πιστοποιητικό περιλαμβάνει την ακόλουθη "συμπληρωματική δήλωση":  "Βεβαιώνεται ότι οι κορμοί που φορτώθηκαν σύμφωνα με το παρόν πιστοποιητικό ανήκουν μόνο σε είδη της ομάδας της λευκής βελανιδιάς."